text: Frágreiðingin frá týðandi tankasmiðjuni sigur, at eitt drúgt kríggj í Ukrainu forðar USA í at savna seg um kappingina móti Kina og økir vandan fyri kjarnorkukríggi og beinleiðis kríggi millum NATO og Russland.
text: #000002
text: Ukrainskir hermenn nærhendis hermótinum í Donetsk landslutinum, 1. februar 2023. (Oleksandr Ratushniak/Reuters)
text: #000003
text: RAND Corporation gav eina nýggja frágreiðing út, sum ávarar um at eitt “langdrigið kríggj” í Ukrainu er ímóti áhugamálunum hjá USA, og brýtur sostatt frá sjónarmiðunum hjá mongum av heykunum í Washington, at USA skal stuðla stríðnum móti Russlandi í longri tíð.
text: #000004
text: Rand Corporation er ein sokallaður ‘think tank’, (stundum nevnt ‘tankasmiðja’ á føroyskum) sum er fíggjað beinleiðis av amerikanska herinum, har kósin fyri amerikanskan uttanríkispolitikk mangan verður stungin út í kortið, eisini heykakendi politikkurin mótvegis Moskva. Ein frágreiðing frá 2019 við heitinum ”Extending Russia” (at toyggja Russland), kannaði vandar og fyrimunir og hvussu USA kundi royna at toyggja Russland. Mong av uppskotunum, ið koma frá RAND tá, eru síðani sett í verk, eitt nú álopsvápnastuðul til Ukraina, revsitiltøk móti Russlandi, og forðingar fyri russiskum útflutningi av gassi og olju.
text: #000005
text: Nýggja frágreiðingin frá Rand Corporation kallast “Avoiding a Long Long War” ella á føroyskum “at sleppa undan einum drúgvum kríggi.” Nýggja frágreiðingin kannar vandarnar við verandi orrustuni og ásannar, at eitt drúgt kríggj økir vandan fyri kjarnorkukríggi.
text: #000006
text: “Kjak í Washington um kríggið millum Russland og Ukraina snýr seg í vaksandi mun um, hvussu tað kann enda. Fyri at upplýsa tað kjakið, vísir sjónarhornið vit her leggja fram, á vegir, sum kríggið kann útvikla seg, og hvussu alternativar kósir kunnu ávirka áhugamálini hjá USA. Høvundarnir tala fyri, at umframt at minka um vandan fyri ógvusligari herðing av stríðnum, so høvdu áhugamálini hjá USA verið best tænt, um sleppast kann undan einum longdum stríði.”
text: #000008
text: Høvundarnir siga, at kríggið í Ukraina ger tað truplari fyri USA at miðsavna síni átøk at fyrireika seg í mun til eitt framtíðar stríð móti Kina.
text: #000009
text: “Evnini hjá USA at miðsavna seg um aðrar alheims raðfestingar — serliga, kapping við Kina — fara at vera avmarkað so leingi sum kríggið leggur hald á tíðina hjá embætisverkinum og resursurnar í herinum,” sigur frágreiðingin.
text: #000010
text: Frágreiðingin sigur at størsta vandamálið við einum longdum kríggi í Ukrainu er, at tað vildi skapt ein “longdan hækkaðan váða fyri at Russland tekur kjarnorku vápn í nýtslu, og fyri einum kríggi millum NATO og Russland.” Víðari stendur at “at sleppa sær undan hesum báðum herðingunum av stríðnum er av allarstørsta týdningi fyri USA.”
text: #000011
text: Tá ið tað kemur til at Ukraina skal vinna aftur meira landøki, ið Russland hevur hersett, sigur frágreiðingin, at hetta er einans ein “minni týðandi fyrimunur” og tað at “sleppa undan einum drúgvum kríggi er eisini ein hægri prioritetur fyri USA, enn at syrgja fyri munandi størri landøki aftur kemur undir Ukrainskt ræði.” Frágreiðingin setur tað, “at fáa Russland at vikna”, sum ein størri fyrimun fyri USA, heldur enn at Ukraina vinnur landøki, men tað er framvegis ikki vert váðan fyri einum drúgvum kríggi.
text: #000012
text: Frágreiðingin viðurkennir, at tað í løtuni er lítil vón fyri friðarsamráðingum, og skjýtur upp at USA kundi “sett sum treyt fyri komandi hernaðarhjálp, at Ukraina vil binda seg til at samráðast.” Eitt annað uppskot til tess at fáa samráðingar í lag, er at USA skal seta treytir upp fyri at taka av revsitiltøk móti Russlandi. Høvundarnir ásanna at Biden-umsitingin onga roynd hevur gjørt til tess at trýsta stríðandi partarnar til samráðingarborðið at tosa um frið.
text: #000013
text: Niðurstøðan sigur, at vegna politisku støðuna í USA, so er ein “dramatisk broyting” í Ukrainapolitikkinum hjá USA ikki sannlík. Men høvundarnir siga, at við at “menna hesi amboðini nú og síðani breiða tey út til Ukraina og tey sameindu hjá USA, so kann tað hjálpa til at fáa eina gongd í lag, sum kann enda kríggið við eini samráðingarloysn innan ein tíðarkarm, sum gagnar amerikanskum áhugamálum.”
text: #000014
text: Takk fyri at tú vitjar Hinvegin.fo
text: #000017
text: "Vit senda túsundtals ungar ukrainarar beint av gøtuni í kríggj og í deyðan" - Jeff Sachs í samrøðu við Andrew Napolitano. Við FØ teksti
text: #000022
text: "Vit stongdu ikki ein einasta McDonalds, tá ið USA gjørdi innrás í Irak" - klipp úr samrøðu við Glenn Diesen, professara
text: #000028
text: Sveisarar krevja fólkaatkvøðu um at varveita reiðan pening
text: #000029
text: "Vit senda túsundtals ungar ukrainarar beint av gøtuni í kríggj og í deyðan" - Jeff Sachs í samrøðu við Andrew Napolitano. Við FØ tekstiUttanlands Er Putin ein krígsgalin einaræðisharri, sum einans ynskir russiskt heimsveldi? Prát við Jeff Sachs við FØ tekstiUttanlands
text: #000030